ཀི་རམ་གྱི་རོལ་རྩེད་རོལ་སྟངས་ལ་ཆ་མཚོན་ན་སྤྱིར་བཏང་བས་ན་སྐྱེ་བོ་གཉིས་དང་ཡང་ན་སྐྱེ་བོ་བཞི་ཁ་གཏད་དུ་བས་ནས་རྩེད་སྲོལ་ཡོད།རྩེད་ལུགས་ནི་ཕྱོགས་ཕན་ཚུན་གཉིས་པོས་རྡོ་དཀར་ནག་དབྱེ་ནས་སོ་སོའི་དཀར་པོའམ་ནག་པོ་ཨི་ཁུང་ནང་དུ་བླུགས་ནས་རྒྱག་སྐོར་གཅིག་པུར་མགྱོགས་དལ་ལ་གཞིགས་ནས་རྒྱལ་ཕམ་ཤན་འབྱེད་དང་དེ་ནས་གྱེམ་ཞེས་རྡོ་གྲངས་ཉི་ཤུ་རྩ་དགུ་ཕྱོགས་ཕན་ཚུན་སུར་སྔོན་དུ་ཐོབ་ན་རྒྱལ་ཕམ་དབྱེ་བ་བཅས་རོལ་སྲོལ་གཉིས་ཡོད།རྡོ་བླུགས་མགྱོགས་ལོས་ཡིན་ནའང་འདྲ།ཡང་ན་གྱེམ་གྱི་རོལ་སྟངས་ཡིན་ནའང་འདྲ།རྡོ་དམར་པོ་ནི་ཕྱོགས་ཕན་ཚུན་གཉིས་ཀའི་སྤྱི་པའི་རྡོ་ཡིན་པ་དང༌།རྡོ་དཀར་པོའི་བདག་པོ་དེ་སྔོན་དུ་རོལ་ཆོག་པའི་དབང་ཆ་ཡོད་པས་དེས་ཐོག་མར་སྒྲོམ་སྟེགས་ཀྱི་སྒོར་ཐིག་ལྟེ་བའི་ནང་དུ་རྡོ་དམར་པོ་བཞག་པ་དེ་ནས་རྡོ་དཀར་པོ་རྣམས་རང་ཕྱོགས་སུ་འཐེན་བདེ་ཕྱིར་ཁ་དབྲག་དབྱིབས་སུ་ཁ་ཚུར་བསྐོར་ནས་བཞག་པ་དང་དེའི་བར་མཚམས་སུ་རྡོ་ནག་པོ་རྣམས་བསྲེས་ནས་འཇོག་གི་ཡོད།དེ་ལྟར་གོང་གི་གོ་རིམ་ལྟར་དང་ཐོག་རྡོ་དཀར་པོའི་ཕྱོགས་ནས་སྔོན་ལ་རྒྱག་པ་དང༌།དེ་ནས་རྡོ་ནག་པོའི་ཕྱོགས་ནས་མུ་མཐུད་དེ་རེས་མོས་ཀྱིས་རོལ་གྱི་ཡོད།